Møte nr. 1/2020 i TIK-styret 
Tid og sted: 11. februar 2020, kl 10.15 – 11.45, Møterom 551, Eilert Sundts hus

Til stede:
Tore Nilssen (styreleder), Jo Thori Lind (vara)
Cathrine Holst (nestleder) og Sverre Johan Herstad (vara)
Eksterne representanter: Thomas Hoholm og Hege Westskog 
Rep. for faste vitenskapelige ansatte ved TIK: Magnus Gulbrandsen og Susanne Bauer (vara)
Rep. for midlertidig vitenskapelig ansatte ved TIK: Tone Druglitrø og Silje Tellmann (vara)
Rep. for administrativt ansatte ved TIK: Stine Bruland
Studentrepresentant: Kine Høve Johnsen
Fra administrasjonen: Fulvio Castellacci, Fredrik E. Olsbu (til V-Sak3) og Dagfinn Hagen (sekretær)

Forfall: Ingrid Haugland (Studentrepresentant)

Ordinære saker
V-SAK 1 (Saksnr. 1/2020) Godkjenning av innkalling og dagsorden
Det var ingen merknader til innkalling og dagsorden.

Vedtak:.Innkalling og dagsorden godkjennes
 
O-SAK 1 (Saksnr. 2/2020) Om TIK: Introduksjon og oversikt 
Senterleder Fulvio Castellacci orienterte om historien og den faglige bredden ved TIK. Det er to forskergrupper ved TIK som i noen grad samarbeider på prosjektbasis og driver senterets masterprogram sammen.
Han viste også til økende antall søkere til masterprogrammene og et økende antall stipendiater. I forbindelse med dette har TIK begrenset undervisnings- og veiledningskapasitet, og må skaffe eksterne ressurser for å oppfylle undervisning og veiledning. 
[bookmark: _GoBack]Det er stort antall midlertidige ansatte på TIK, grunnet stor grad av prosjektfinansiert drift. Prosjektfinansierte ansatte har ikke undervisningsplikt ved senteret. Noen prosjektfinansierte ansatte har fått økt stillingsvern og fast ansettelse på bakgrunn i lang tids eksternfinansiert ansettelse. Det er viktig at TIK har kontroll på antall midlertidige ansatte og deres ansettelsesforhold.
TIK har en hybrid økonomisk modell og begrenset basisfinansiering. TIK er avhengig av eksternfinansierte prosjekter og 9 millioner i nettobidrag hvert år. Det gjør økonomien svært sårbar for svingninger i prosjektporteføljen. 
Senterleders presentasjon er vedlagt protokollen.

O-SAK 2 (Saksnr. 3/2020) Administrasjonen ved TIK
Fulvio Castellacci orienterte om at TIK har et akutt problem med manglende ansatte i administrasjonen denne våren. Av 4 årsverk i administrasjonen er 1 stilling besatt i 20% og 1 stilling besatt i 70%. De resterende er stillingene er ubesatt. Senterleder orienterte om at det vil bli ansatt 3 personer i de resterende stillingene og at det mot slutten av semesteret vil være en fullverdig administrasjon på TIK. Inntil videre jobbes det med kortsiktige løsninger.   
Det ble påpekt at det i styreprotokollen fra 17. september 2019 ble vedtatt at TIKs administrasjon skulle utvides med en 100% stilling som forskningsrådgiver, mens det i realiteten kun er økt med 0,45% stilling (fra 3,55 årsverk til 4 årsverk) på grunn av bortfall av stilling i ekspedisjonen.

· TIKs ledelse ble bedt om å utrede dimensjonering og ressursplan for TIKs administrasjon til neste møte
· Administrasjonen må holde reelt valg til styret når administrasjonen er fulltallig

V-SAK 2 (Saksnr. 4/2020) Utnevnelse av TIK-TU 
Vedtak:.Vedtaksforslaget godkjennes slik det foreligger:
Styreleder Tore Nilssen, prodekan SV-fakultetet 
Vara: Cathrine Holst (ISS)

Magnus Gulbrandsen (representant for faste vitenskapelig ansatte)
Vara: Susanne Bauer

Tone Druglitrø (representant for midlertidig vitenskapelig ansatte) 
Vara: Silje Marie Tellmann

Kine Høve Johnsen (studentrepresentant)
Vara: Torun Røed, Ingrid Haugland, Rebecka Marie Rogstad

Utvalgets virkeperiode er den samme som for styret ved TIK.

V-SAK 3 (Saksnr. 5/2020) Budsjett 2020 
Denne saken ble flyttet til etter O-SAK1 på grunn av møtekollisjon for fakultetet økonom.
Fredrik E. Olsbu presenterte budsjettet og orienterte om TIKs økonomi. Hovedkonklusjonen er at det går bra økonomisk på TIK grunnet høy eksternfinansiert prosjektaktivitet, men at TIK er avhengig av nettobidrag og overførte midler fra tidligere år for å gå i overskudd.
Vedtak:. Styret godkjenner budsjettforslaget for 2020 og tar langtidsbudsjettet til orientering. Styret er samtidig bekymret for om senterets rammebetingelser er gode nok fremover."


V-SAK 4 (Saksnr. 6/2020) Møteplan for 2020
Vedtak:. 

Følgende datoer ble vedtatt som møteplan for 2020:
· Tirsdag 19. mai kl 14.15 – 16.00
· Tirsdag 8. september kl 14.15 – 16.00
· Onsdag 25. november kl 12.15 – 14.00

Eventuelt
 Ingen innmeldte saker til eventuelt

